CELEX: 62019CA0478
Language: fi
Date: 2021-12-16 00:00:00
Title: Yhdistetyt asiat C-478/19 ja C-479/19: Unionin tuomioistuimen tuomio (toinen jaosto) 16.12.2021 (ennakkoratkaisupyynnöt, jotka on esittänyt Corte suprema di cassazione – Italia) – UBS Real Estate Kapitalanlagegesellschaft mbH v. Agenzia delle Entrate (Ennakkoratkaisupyyntö – Pääomien vapaa liikkuvuus – Suljetut sijoitusrahastot – Avoimet sijoitusrahastot – Kiinteistösijoitukset – Hypoteekki- ja kiinteistörekisterivero – Ainoastaan suljetuille kiinteistörahastoille varattu veroetu – Erilainen kohtelu – Tilanteiden rinnastettavuus – Objektiiviset perusteet erottelulle)

21.2.2022   
            
            
               FI
            
            
               Euroopan unionin virallinen lehti
            
            
               C 84/4
            
         
      Unionin tuomioistuimen tuomio (toinen jaosto) 16.12.2021 (ennakkoratkaisupyynnöt, jotka on esittänyt Corte suprema di cassazione – Italia) – UBS Real Estate Kapitalanlagegesellschaft mbH v. Agenzia delle Entrate
      (Yhdistetyt asiat C-478/19 ja C-479/19) (1)
      
      (Ennakkoratkaisupyyntö - Pääomien vapaa liikkuvuus - Suljetut sijoitusrahastot - Avoimet sijoitusrahastot - Kiinteistösijoitukset - Hypoteekki- ja kiinteistörekisterivero - Ainoastaan suljetuille kiinteistörahastoille varattu veroetu - Erilainen kohtelu - Tilanteiden rinnastettavuus - Objektiiviset perusteet erottelulle)
      (2022/C 84/04)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Pääasian asianosaiset
      
      Valittaja: UBS Real Estate Kapitalanlagegesellschaft mbH
      Vastaaja: Agenzia delle Entrate
      
         Tuomiolauselma
      
      EY 56 artiklaa (josta on muutettuna tullut SEUT 63 artikla) on tulkittava siten, että se on esteenä jäsenvaltion säännöstölle, jossa hypoteekki- ja kiinteistörekisteriveron alennus myönnetään ainoastaan suljetuille sijoitusrahastoille eikä avoimille sijoitusrahastoille, siltä osin kuin nämä kaksi rahastotyyppiä ovat objektiivisesti arvioituna toisiinsa rinnastettavissa tilanteissa, jollei tällainen erilainen kohtelu ole oikeutettua tavoitteen, joka koskee järjestelmäriskin pienentämistä kiinteistömarkkinoilla, vuoksi.
      
         (1)  EUVL C 357, 21.10.2019.